open-index/open-wikipedia-markdown huggingface dataset:
Albasetė

**Albasetė** () – miestas pietryčių Ispanijoje, Kastilijos ir La Mančos regione. Provincijos centras. Išvystyta chemijos, odos, cemento pramonė, vyndarystė. Nuo musulmonų laikų garsėja peilių, kardų, žirklių gamyba. Yra Kastilijos ir La Mančos universitetas, Šv. Jono Krikštytojo katedra (XVI a.), miesto muziejus *Museo Provincial* (jame eksponuojama įvairiausių eksponatų nuo iberiškų skulptūrų ir unikalių romėniškų lėlių iš gintaro ir dramblio kaulo iki XX a. paveikslų).

Albasetę sudaro aukštai esantis senamiestis (*Alto de Villa*) ir žemai esanti naujoji dalis (*Villa de Abajo*).

## Istorija
Albasetė žinoma nuo maurų laikų (vadinta *Al-Basīṭ*). 1145 ir 1146 m. įvyko mūšiai tarp maurų ir krikščionių. Atkurta ispanų 1365 m.

Šalia Albasetės 1707 m. įvyko Almansos mūšis, kurį laimėjo karalius Pilypas V (Ispanijos įpėdinystės karas). Miestas išaugo XIX a., iškasus Marijos Kristinos kanalą ir nusausinus apylinkių pelkes (maliarijos židinį).

## Sportas
* Albacete Balompié (futbolas)

## Šaltiniai
Alchesirasas

**Alchesirasas** () – miestas pietų Ispanijoje, prie Viduržemio jūros, netoli Gibraltaro sąsiaurio. Klimatinis ir balneologinis kurortas. Išvystyta žvejybos pramonė, naftos apdirbimo ir chemijos pramonė. Mieste yra bažnyčia (1736 m.), kelios koplyčios, archeologijos parkas, meno mokykla.

## Istorija
Spėjama, kad romėnų laikais šioje vietoje buvo uostas *Portus Albus*, o miestas naujai įkurtas maurų 713 m. 1035–1058 m. miestas buvo atskira valstybė (taifa), kuri vėliau prijungta prie Sevilijos taifos, o dar vėliau absorbuota Almoravidų. Vėliau valdė Almohadai.

1344 m. miestą užėmė Kastilija, o 1368 m. susigrąžino Granados emyratas, kuris jį sugriovė.

1704 m. miestas atstatytas ispanų pabėgėlių iš Gibraltaro.

## Šaltiniai
Anna Vissi

**Anna Vissi** (*Άννα Βίσση*, g. 1957 m. gruodžio 20 d. Larnakoje) – kipriečių ir graikų dainininkė. Nors ji gimė Kipre, bet augo Graikijoje. Taip pat žinoma ir Europoje bei JAV.

## Biografija

Anna Vissi dainuoja jau nuo ankstyvo amžiaus. Šešerių metų ji pradėjo mokytis muzikos, o dvylikos metų dalyvavo talentų konkurse ir užėmė 1-ą vietą. Jau po dvejų metų ji pirmą kartą pasirodė televizijoje kaip Ayia Tilliria.

1973 m. Annos šeima persikėlė į Atėnus. Ten ji tęsė studijas Nacionalinėje Koncervatorijoje. Netrukus ji jau galėjo pasirodyti su daugeliu žinomų graikų dainininkų, tokių kaip George Dalaras, Haris Alexiou ir Vasilis Papakonstantinou garsiausiuose Atėnų naktiniuose klubuose. Tuo metu ji taip pat studijavo teisę Atėnų universitete. Pirmasis Annos svarbus bendradarbiavimas buvo su George Dalarasu ir kompozitoriumi Stavros Koujioumtzisu.
Koujioumtris sukūrė dvi jos dainas, o vėliau ji dirbo ir su kitais žymiais graikų kompozitoriais.

1983 m. Anna Vissi ištekėjo už kompozitoriaus Nikos Karvelas ir ėmė glaudžiai su juo bendradarbiauti.

## Dalyvavimas Eurovizijoje

Vissi net tris kartus dalyvavo Eurovizijos dainų konkurse. Du kartus ji atstovavo Graikijai (1980, 2006 m.), o vieną kartą (1982 m.) gynė gimtojo Kipro garbę. 1980-aisiais kartu su atlikėjumi Epikouri ir daina „Autostop“ ji užėmė 13-ą vietą. Po dvejų metų – 1982 m. su daina „Mono I Agapi“, atstovaudama Kiprui ji surinko 85 taškus ir užėmė penktą vietą. 2006 m. Anna su 128 taškais užėmė devintą vietą. Ji atliko dainą „Everything“, kuriai muziką sukūrė Nikos Karvelas, o žodžius – pati Anna Vissi.

## Diskografija

### Albumai

### Singlai

## Nuorodos

* Oficialus Anna Vissi puslapis 
* 

|-
Alikantė

**Alikantė** () – svarbiausias Costa Blancos pakrantės miestas Ispanijoje, prie Viduržemio jūros; provincijos centras. Išvystyta lengvoji, maisto pramonė. Apylinkėse auginama daug vynuogių. Pajūrio kurortas. Išlikusi viduramžių Šv. Barboros pilis, rotušė su dvibokščiu fasadu (XVII–XVIII a.), Šv. Mykolo bažnyčia (XVII a.). Veikia tarptautinis Alikantės oro uostas.

## Istorija
Čia savo gyvenvietes buvo įkūrę graikai ir romėnai. VIII a. maurai įkūrė miestą *Benancantil* kalno papėdėje. Šio kalno viršūnėje yra Šv. Barboros pilis, pastatyta XVI a. 

## Sportas

Mieste 1982 m. vyko XII pasaulio futbolo čempionatas. Žymiausis futbolo klubas – Hércules CF.

## Nuorodos
* Alikantes turistinis žemėlapis
Alkala de Henaresas

**Alkala de Henaresas** () – miestas vidurio Ispanijoje, Madrido regione, į rytus nuo Madrido. Miesto centras priklauso UNESCO pasaulio paveldui, miestą supa kalvos. Centre gausu išlikusių nuo viduramžių pastatų. Yra universitetas, katedra, arkivyskupų rūmai (dabar seminarija ir Ispanijos centrinis archyvas).

Chemijos, medvilnės, kvepalų, keramikos, elektronikos pramonė, konservuojami migdolai. Šalia yra aerodromas ir karinė bazė.

## Istorija
Romėnų laikais vadintas Komplutu (). 1000 m. užkariautas ir sugriautas maurų, 1032 m. atstatytas. Arabiškai vadintas *Al-Qalʿah al-Nahr*. 1088 m. miestą užkariavo Alfonsas VI ir padovanojo Toledo vyskupui.

Alkala de Henarese gimė Migelis de Servantesas, monarchai Fernandas I, Kotryna Aragonietė.

1836 m. Alkalos universitetas iškeltas į Madridą ir pavadintas Madrido Komplutensės universitetu. Naujas universitetas įkurtas 1977 m.

## Šaltiniai
Šiuolaikinė penkiakovė 2008 m. vasaros olimpinėse žaidynėse

Šiuolaikinės penkiakovės varžybos 2008 m. vasaros olimpinėse žaidynėse Pekine vyko 2008 m. rugpjūčio 21 ir rugpjūčio 22 dienomis Olimpiniame sporto centro stadione (bėgimas, jojimas), Ying Tung baseine (plaukimas) ir Olimpiniame žaliajame susitikimų centre (fechtavimasis, šaudymas).

## Varžybos

Bus organizuojami 2 turnyrai, kurių nugalėtojai bus apdovanoti Olimpiniais medaliais:

* Vyrų šiuolaikinės penkiakovė

* Moterų šiuolaikinė penkiakovė

## Kvalifikacija

Nacionalinis olimpinis komitetas į varžybas gali deleguoti iki 2 sportininkų kiekvienam turnyrui. Į olimpines žaidynes patenka atletai pagal šią sistemą (užėmusieji pirmąsias vietas):

** užėmęs aukščiausią vietą NORCECA, užėmęs aukščiausią vietą iš Pietų Amerikos ir 2 užėmę aukščiausias vietas iš Pan-Amerikos.*

*** Jei vienas ar keli atletai į olimpines žaidynes patenka vienu iš aukščiau nurodytų kriterijų (laimėję čempionatus), likusios vietos skiriamos pagal Šiuolaikinės penkiakovės pasaulio reitingą praleidžiant patekusį atletą.*

## Vyrų klasifikacija

Vyrų, patekusių į olimpines žaidynes sąrašas (skliausteliuose nurodyta vieta, užimta atitinkamose varžybose):

## Moterų klasifikacija

Moterų, patekusių į olimpines žaidynes sąrašas:

*Pastaba: sportinkai pažymėti žvaigždute (*) jau pateiko į olimpines žaidynes anktesnėse varžybose, o pažymėti dviem žvaigždutėmis (**) nebegali pateikti į olimpines žaidynės, nes nebėra laisvų vietų tai valstybei. Šios laisvos vietos negali būti užpildomos žemesnes vietas užėmusiais sportininkais atitinkamose varžybose, todėl šios vietos bus užpildytos sportininkais pagal pasaulio reitingą.*

## Medalių lentelė
Marija Viurtembergietė

**Marija Čartoriska Viurtembergietė** (, 1768 m. kovo 15 d. Varšuva – 1854 m. spalio 21 d. Paryžius) – Lietuvos Didžiosios Kunigaikštystės bajoraitė, Čartoriskių herbo kunigaikštytė, rašytoja, filantropė.

## Biografija

Kilusi iš Lietuvos didikų Čartoriskių giminės. Tėvas Adomas Kazimieras Čartoriskis, motina rašytoja Izabelė Fleming. Broliai Adomas Jurgis Čartoriskis ir Konstantinas Adomas Čartoriskis.

Vaikystėje gyveno ir mokėsi Varšuvoje, 1782 m. su šeima persikėlė į Pulavus, kurie ją sužavėjo visam gyvenimui, ji tapo Pulavų daine.
## Šeima
1784 m. ištekėjo už Lietuvos Didžiosios Kunigaikštystės kariuomenės vado kunigaikščio Liudviko Viurtembergiečio. Su juo susilaukė sūnaus Adomo (1792-1847 m., Lenkijos karalystės generolas). Tačiau kai paaiškėjo, jog vyras susirašinėja su Prūsija ir kad jo vadovaujamas kariuomenės korpusas neatsilaikys prieš Rusijos kariuomenę, nusiuntė jam skyrybų dokumentus.

Po skyrybų gyveno Varšuvoje, 1798-1804 m. žiemas leisdavo Vienoje, vasaras – Pulavuose. 1808-1816 m. Varšuvoje, Žydruosiuose rūmuose laikė literatūrinį saloną, kuriame vadinamuosiuose žydruosiuose šeštadieniuose susitikdavo daugelis būsimų gabių rašytojų. Salono siela buvo rašytojas, buvęs jos tėvo adjutantas Julijonas Ursinas Niemcevičius (*Julian Ursyn Niemcewicz*). Dalyvavo ir literatūrinės *Iksų draugijos* veikloje. kaip viso šio bendravimo išdava 1816 m. pasirodė jos apysaka „Malvina, arba širdies apmąstymai“, laikoma pirmuoju lenkišku psichologiniu paprotiniu romanu. Deja, po 1820 m. neišleido nei vieno naujo kūrinio.

Įsigijusi Pilicos kaimą (Mazovijos vaivadija), atnaujino ankstesnių savininkų apleistą parką ir pasistatė rūmus, kurie konkuravo netgi su garsiąja Radvilų Arkadija prie Nieborovo ir jos motinos rūmais Povonzkuose, Varšuvoje. Be to, rėmė neturtinguosius, leido į mokslus jų vaikus. Jos padėjėjas visoje veikloje buvo garsus to meto kompozitorius ir pianistas Francišekas Leselis.

1831 m. sukilimo metu gyveno Galicijoje, o nuo 1837 m. Paryžiuje, pas brolį Adomą Jurgį.

## Nuorodos


File:Alexander_Roslin_003.png|Izabela Fleming, Marijos motina
File:Louis von Württemberg (1756-1817).jpg|Liudvikas Viurtembergietis, Marijos vyras, 1800
File:Adam of Wurttemberg by D.Bossi.jpg|Kunigaikštis Adomas Württemberg, Marijos sūnus. Portretas Johann Dominik Bossi, 1805
Beatričė

**Beatričė** – vardas, kilęs iš lotynų kalbos vardo Beatrix (iš **beatus**). Šis vardas minimas viduramžių Italijoje kaip **Beatrice**, į italų kalbą jis pateko iš oksitanų kalbos. Šis vardas reiškia *ji, kuri laimina* arba *laimės nešėja*. Vardadieniai: liepos 29, rugpjūčio 29 ir sausio 17 dienomis.

Šis vardas išpopuliarėjo Dantės Aligjerio, italų poeto, dėka. Dantė buvo įsimylėjęs Beatričę Portinari, kuriai paskyrė pirmąjį savo eilėraščių rinkinį „Naujasis gyvenimas“. Jai jis paskyrė ir garsiausią savo kūrinį – Dieviškąją komediją.

## Vardo formos kitose kalbose
* prancūziškai Béatrice
* ispaniškai Beatrise
* portugališkai Beatriz
* vokiškai, daniškai, olandiškai Beatrix
* graikiškai Βεατρίκη (*Beatrikē*).
* lenkiškai Beatrycze

Kiti (daugiausia amerikietiški) vardo variantai – Bea, Beatty, Beattie ir Trixie.

## Taip pat skaitykite
* Beatričė Grincevičiūtė lietuvių liaudies artistė dainininkė (1911–1988)
* Beatrijs, XIII a. olandų poema apie vienuolę šiuo vardu
* Šv. Beatričė iš Ornacė
* Šv. Beatričė iš Este (??-1262)
* Palaimintoji Beatričė iš Nazareto, Belgija
* Beatričė iš Kastilijos, Portugalijos karalienė
* Beatričė iš Burgundijos, Šventosios Romos Imperijos karalienė

## Nuorodos
* Beatrice Behindthename.com
* Beatrice Ancestry.com
* Beatričė day.lt
* „Dieviškoji komedija“ anglų kalba
Burggrafas

**Burggrafas** () – vidurinių amžių pilies ar įtvirtinto miesto valdytojas, turintis grafo titulą, vienur atitinkąs kaštelioną ar šateleną, kitur – vikontą. Burggrafą skirdavo (dažnai kartu su domenu) imperatorius arba vyskupas paprastai iš ministerialų. Burggrafas vykdydavo administracines, karines ir teismo funkcijas.

Pavadinimas kilęs iš vokiečių kalbos. Viduramžių lotynų kalba jis buvo vadinamas *burcgravius* ar *burgicomes*.

Pradžioje burggrafas atitiko kaštelioną ar šateleną kaip pilies ir/ar miesto valdytoją ar savininką ( 'pilis; įtvirtintas miestas').

Vokietijoje šis titulas įgijo papildomą atspalvį. Šventosios Romos Imperijos žemėse burggrafo pareigos XIII a. pabaigoje tapo sinekūra, ir burggrafo titulą turėjo daug reichsfiurstų, todėl šis titulas įgijo aukštesnį statusą, negu paprastas kaštelionas.
 
Burggrafo titulas buvo naudojamas kaip papildomas kai kurių Vokietijos kunigaikščių ir Prūsijos karaliaus titulas. Prūsijos karaliaus protėviai virš 200 m. buvo Niurnbergo burggrafai, todėl į Prūsijos karaliaus titulavimą įėjo ir Niurnbergo burggrafo titulas.

Nyderlanduose burgrafo () titulas tapo vikonto titulo analogu. Nuo XIII a. pamažu prarado reikšmę.

## Šaltiniai
Šatelenas

**Šatelenas** (, , iš  'pilis') – pilies vadas, valdytojas ar savininkas.

Pradžioje, Karolingų laikais, šatelenai buvo tas pats, kas ir kaštelionai – didiko paskirti pilies vadai, dažnai kartu ir pilies ginamos teritorijos valdytojai. Tačiau vystantis feodalizmui dabartinės Prancūzijos teritorijoje šatelenai tapo daugiau, negu tik paskirtais pilies valdytojais. Pilis su jos ginama teritorija tapo paveldimu feodu *šatelenija*, o pilį valdantis šatelenas – paveldimu bajoru. Šia prasme šatelenas pasidarė artimas vikontui. Dažniausiai kraštuose, kuriose buvo vikontai, nebuvo šatelenų, o kraštuose, kuriuose buvo šatelenai, nebuvo vikontų. Tuo šateleno titulas yra panašus į burggrafo titulą.

Prancūzijoje šatelenais vadino ir paprastus kaštelionus (*concierge châtelain*), kurie buvo tik piliai vadovaujantys karininkai. Todėl šateleno padėtis bajorų hierarchijoje labai priklauso nuo laikotarpio ir vietovės. Paprastai šatelenai užimdavo tarpinę padėtį tarp paprastų bajorų ir baronų, bet kai kurie šatelenai buvo aukšto lygio didikai, vienvaldžiai valdę plačias valdas.

## Šaltiniai
Konstantinas Adomas Čartoriskis

**Konstantinas Adomas Čartoriskis** (, 1773 m. spalio 28 d. Pulavai – 1860 m. balandžio 23 d. Viena, Austrija) – Lietuvos Didžiosios Kunigaikštystės bajoras, didikas, Čartoriskių herbo kunigaikštis, Abiejų Tautų Respublikos ir Lenkijos karalystės valstybės ir karinis veikėjas.

## Biografija

Kilęs iš Lietuvos didikų Čartoriskių giminės. Tėvas Adomas Kazimieras Čartoriskis, motina rašytoja Izabelė Fleming. Brolis Adomas Jurgis Čartoriskis, sesuo rašytoja Marija Viurtembergietė.
## Šeima
1802 m. m. vedė, žmona Anelė Radvilaitė, Mykolo Jeronimo Radvilos duktė. Sūnus Adomas Konstantinas Čartoriskis. 1810 m. vedė antrą kartą, žmona Marija Dzieržonovska, vaikai: Aleksndras Romanas Čartoriskis, Marija Zuzana Čartoriska, Konstantinas Čartoriskis, Marija Čartoriska, Jurgis Konstantinas Čartoriskis

## Valstybės tarnyba

1809 m. Varšuvos kunigaikštystės kariuomenės pulkininkas, vadovavo regimentui. 1812 m. Kartu su Lenkijos kariuomene dalyvavo Napoleono žygyje prieš Maskvą, Napoleono generalinis adjutantas. 1815 m. Lenkijos Kongreso karalystės kariuomenės brigados generolas. 1816 m. panaikinus karalystę trumpai caro rūmuose Sankt Peterburge tarnavo caro generaliniu adjutantu. Vėliau rūpinosi savo turtais, o 1828 m. persikėlė į Vieną.

## Nuorodos
Remigijus Valiulis

**Remigijus Valiulis** (1958 m. rugsėjo 20 d. Šilutėje – 2023 m. liepos 19 d. Vilniuje) – Lietuvos sportininkas, olimpinis čempionas.

## Biografija
R. Valiulis buvo Panevėžio internatinės sporto mokyklos auklėtinis (pirmasis treneris A. Kukšta), 1988 m. baigė Vilniaus valstybinį pedagoginį institutą.

Sportinę karjerą baigė anksti, būdamas 25-erių, kai 1983 m. pasitraukė iš bėgimo tako. 1976–1983 m. dirbo Kūno kultūros ir sporto komiteto instruktoriumi, 1983–1889 m. buvo sporto mokyklų treneris ir dėstytojas. 1991-2009 m. užsiėmė automobilių prekybos su Rusija verslu. Vėliau dirbo lengvosios atletikos treneriu, Vilniaus krepšinio mokyklos bendro fizinio parengimo treneriu.

Buvo vedęs krepšininkę, daugkartinę Lietuvos čempionę Reginą Minkevičiūtę (g. (1956 m.). Dukra Rūta studijavo Amerikoje, ištekėjusi už australo apsigyveno Australijoje; sūnus Vytautas (g. 1986 m.) studijavo Amerikoje, žaidė NCAA, nuo 2013 m. dirbo Rusijos krepšinio klubuose.

## Pasiekimai
1980 m. vasaros Olimpinėse žaidynėse Maskvoje laimėjo aukso medalį bėgdamas estafetę 4×400 (SSRS rinktinė).

Lietuvos rekordininkas:
* 400 m manieže – 46,75 s (neviršytas) – 1980 m. kovo 2 d. (Zildefingenas)
* 400 m – 45,73 s (neviršytas) – 1979 m. rugsėjo 8 d. (Meksikas), treneris A. Krasaitis

1980 m. SSRS nusipelnęs sporto meistras. 1981 m. SSKP narys. Nuo 1987 m. Vilniaus internatinės sporto mokyklos mokytojas.

## Šaltiniai
Žandarmerija

**Žandarmèrija** () – kariuomenės dalis, atliekanti policijos funkcijas tarp civilių. Kai kuriose šalyse naudojami kiti pavadinimai, pavyzdžiui, „karabinieriai“ (Italijoje, Čilėje), „Civilinė apsauga“ (Ispanijoje). Kai kurios kitos grynai karinės ar policinės struktūros išlaiko žandarmerijos pavadinimą dėl istorinių, politinių ar kitų priežasčių.
Andrzej Wiktor Schally

**Andžėjus Viktoras Šali** (, ; 1926 m. lapkričio 30 d. Vilniuje – 2024 m. spalio 17 d. Majami Biče, Floridoje, JAV) – endokrinologas, 1977 metų Nobelio premijos laureatas medicinos srityje.

Andžėjus Šali mokėsi Škotijoje ir Anglijoje. 1952 persikraustė į Kanadą, kur McGill universitete 1957 apsigynė daktaro disertaciją endokrinologijos srityje. Tais pačiais metais jis pradėjo tyrinėtojo karjerą JAV, kur dirbo Tulane universitete. 1962 gavo JAV pilietybę. Keletą metų jis taip pat dirbo Baylor’o Medicinos koledže Hiustone, Teksase.

Andžėjus Šali išplėtojo visiškai naują mokslo sritį, nagrinėjančią kaip smegenys valdo žmogaus hormoninę sistemą. Jo darbai taip pat nagrinėjo gimstamumo valdymo ir augimo hormonus. Jis, taip pat kaip ir Roger Guillemin aprašė neurohormoną GnRH, kontroliuojantį FSH ir LH. Andzejus Šally taip pat buvo Krokuvos Jogailos universiteto garbės daktaras.

## Knygos
* Aleksandra Ziółkowska „Korzenie są polskie“, Warszawa 1992. ISBN 83-7066-406-7
* Aleksandra Ziolkowska-Boehm „The Roots Are Polish“, Toronto 2004 (English language imprint). ISBN 0-920517-05-6
* Nicholas Wade (1981). *The Nobel Duel*, Anchor Press/Doubleday, Garden City, NY.

## Išnašos
San Luisas (Peru)

**San Luisas** (, ) – miestas Peru, Ankašo departamente. *[[Carlos Fermín Fitzcarrald provincija|Carlos Fermín Fitzcarrald]]* provincijos sostinė. Keliai į Varį, Piskobambą, Čakasą.

## Šaltiniai
Korongas

**Korongas** (, ) – miestas Peru, Ankašo departamento šiaurėje, 3141 m aukštyje. Provincijos centras. Per miestą teka Korongo upė. Apylinkėse gausu ežerų. Keliai į Kabaną, Karasą.

## Šaltiniai
Rušuonas

**Rušuonas** (**Rušuonų ežeras**, **Rušanų ežeras**, ) – aštuntas pagal dydį ežeras Latvijoje, Kraslavos, Preilių, Rėzeknės savivaldybėse.

Ežero krantai daugiausia žemi, vietomis klampūs, kai kur aukšti. Šiaurinėje pakrantėje daugiausia plyti miškai, vakarinėje ir pietinėje – laukai. Nuo 1987 m. iki 1999 m. draustinis „Rušuonų ežero salos“ saugojo 10 salų. Iš viso ežere yra 34 salos, kurių bendras plotas 62,8 ha. Rytuose ežeras susiaurėja, pereina į vingiuotą Ūbelių įlanką, kurioje daug įlankėlių ir mažų salelių. Ežere vyksta eutrofikacijos procesas. Konstatuota 11 žuvų rušių.

XX a. 5-6 dešimtmečiuose ant Tartako upės ištakų buvo pastatyta užtvanka, o ant dirbtinio kanalo – Kamenecos HE. Ežero vandens lygis pažemintas 0,4 metro.

## Nuorodos
* www.ezeri.lv
2002 m. Nobelio premijos laureatai

**[[2002]]** m. **[[Nobelio premija]]** skirta šiems asmenims:

## Nuorodos
* Nobelio fondas apie 2002 m. laureatus
Piskobamba

**Piskobamba** (, ) – miestas Peru, Ankašo dpartamento šiaurės rytuose, tarpkalnių slėnyje, 2824 m aukštyje. *[[Mariscal Luzuriaga provincija|Mariscal Luzuriaga]]* provincijos centras. Keliai į Siuasą, Varį.

## Šaltiniai
Luis Federico Leloir

**Luisas Federikas Leluaras** (g. 1906 m. rugsėjo 6 d. Paryžiuje – m. 1987 m. gruodžio 2 d. Buenos Airėse) – Argentinos biochemikas, 1970 m. apdovanotas Nobelio chemijos premija.

## Biografija

Baskų kilmės Luiso tėvai gyveno Buenos Airėse, tačiau dėl tėvo Federico ligos išvyko į Prancūziją. Čia jam mirus, netrukus gimė Luisas. 1906 m. grįžo į Argentiną. Nuo pat mažens Luisas pasižymėjo gabumais gamtos mokslų srityje. Vėliau bandė studijuoti architektūrą, tačiau ją metė ir išvyko į Prancūziją, *[[École Polytechnique]]* mokyklą. Vėliau vėl grįžo į Argentiną ir Buenos Airių universitete apgynė daktaro laipsnį medicinos srityje. 1932 m. Leloir pradėjo gydytojo kajerą. Tačiau jo gydimo metodai buvo vertinami skeptiškai, todėl Leloir pasitraukė iš ligoninės ir pradėjo daryti tyrimus savo labratorijoje. 1933 m. mokslininkas susipažino su Bernardo Houssay, su kurio pagalba vykdė medicininius tyrimus. 1936 m. išvyko į Angliją, studijavo Kembridže. Tn tyrė fermentų ir cianido savybes. Iki 1945 m. Luis Federico Leloir studijavo farmakologiją JAV. 1947 m. įkūrė biochemijos tyrimų institutą, kuriame dirbo su Houssay. Nepaisant finansinių sunkumų, Leloir atliko sėkmingus ekspermentus, kurių metu išsiaiškino cukraus sintezės mielėse bei oksidacijos riebalų rūgštyse priežastis. Vėliau subūrė chemikų ir medikų komandą, kuri dirbo su kitais biocheminiais projektais. Nuo 1958 m. Leloirą pradėjo remti Argentinos vyriausybė. 1970 m. gruodžio 2 d. Luis Federico Leloir apdovanotas Nobelio chemijos premija už metabolinių trajektorijų atradimą laktozėje. Taip pat apdovanotas įvairių Argentinos ir pasaulio mokslinių organizacijų. 1983 m. Leloir tapo vienu iš Trečiojo Pasaulio mokslų akademijos įkūrėju.
Alfred Kastler

**Alfredas Kastleras** (, 1902 m. gegužės 3 d. Gebvilere, pranc. Guebviller, , Aukštutinio Reino departamentas – 1984 m. sausio 7 d. Bandolyje, Varo departamentas) – prancūzų fizikas, Nobelio fizikos premijos laureatas.

## Biografija

1926 m. baigė Aukštąją normalinę mokyklą. 1926–1931 m. dėstė Miulhauzo, Kolmaro ir Bordo licėjuose. 1931–1936 m. Klermon Ferano, 1938–1941 m. Bordo universiteto profesorius. 1941–1968 m. dėstė Aukštojoje normalinėje mokykloje. 1952 m. Paryžiaus mokslų fakulteto fizikos titulinis profesorius.

1936 m. fizikos mokslų daktaras, 1964 m. Paryžiaus Mokslų akademijos narys. 1958–1972 m. Prancūzijos optikos komiteto pirmininkas. Nuo 1968 m. Prancūzijos nacionalinio tyrimų centro direktorius.

Pagrindinės tyrimų sritys – optinė spektroskopija, medžiagos atomų sužadintosios būsenos. Sukūrė atomų žadinimo optinio kaupinimo metodą, kuris turėjo didelę reikšmę mazerio ir lazerio sukūrimui.

1946 m. Felikso Robeno premija, 1964 m. Prancūzijos nacionalinio tyrimų centro aukso medalis, 1966 m. Nobelio premija už optinių metodų Herco rezonansams atomuose tirti atradimą ir vystymą. 1984 m. jo gimtojo miesto Gebvilero licėjus pavadintas Alfredo Kastlero vardu.
Markus Schulz

**Markus Schulz** – vokiečių trance muzikos stiliaus DJ’ėjus ir prodiuseris, kuris šiuo metu gyvena Majamyje, Florida. Jis geriausiai žinomas iš savo kas savaitinės radio laidos *Global DJ Broadcast*, kuri skamba *Digitally Imported* radio stotyje.

## Prodiusavimas
Markus Schulz yra išleidęs 6 remix’ų albumus bei 3 solinius albumus. Remiksuodamas kūrinius, jis turėjo galimybę dirbti su tokiomis žvaigždėmis kaip: *[[Depeche Mode]]*, *Madonna*, Rednex, *Everything But The Girl*, *Jewel*, *Oceanlab*, *[[Gabriel & Dresden]]*, *Karada*, *Telepopmusik*, *Fat Boy Slim*, *Miro*, *Book Of Love*, *Blue Amazon* ir *PQM*. Jo abu remiksuoti kūriniai *Intuition* ir *Stand* atlikti Jewel, pateko į pirmą *Billboard club chart* vietą.

## Pasirodymai
Laisvu nuo remiksavimo studijoje laiku, Markus Schulz turi labai įtemptą tarptautinių pasirodymų grafiką. Jis jau septynerius metus yra The Works klubo rezidentas *Phoenix*, *Arizona*, kur jis ištobulino savo stilių. Nuo tada jis pasirodė daugumoje klubų visame pasaulyje. Taip pat jis dalyvavo kelete festivalių, įskaitant: *Nature One*, *Dance Valley*, *Together As One*, *Love Parade*, *Global Gathering*, *Sensation White*, ir paskutiniu metu *Bang Music Festival* Majamyje.

## Albumai
* *Coldharbour Sessions* (2004, Armada Music);
* *Miami '05* (2005, Moist Music);
* *Without You Near* (2005, Ultra Records);
* *Ibiza '06* (2006, Moist Music);
* *Progression* (2007, Armada Music).

## Nuorodos
* Oficiali atlikėjo svetainė;
* Global DJ Broadcast;
* Markus Schulz MySpace puslapis.
Henry Way Kendall

**Henris Kendalis** ( 1926 m. gruodžio 9 d. Bostonas – 1999 m. vasario 15 d. Vakula Springso valstybinis parkas, Floridos valstija) – JAV fizikas, visuomenės veikėjas, Nobelio fizikos premijos laureatas.

## Biografija

1950 m. baigė Amhersto koledžą. 1955 m. daktaras. 1956–1961 m. dėstė Stanfordo universitete, 1961–1999 m. Masačūsetso technologijos institute. 1967 m. profesorius.

Nuo 1960 m. JAV Gynybos departamento mokslininkų patarėjų grupės narys. 1969 m. įkurto Susirūpinusių mokslininkų sąjungos (Union of Concerned Scientists) vienas įkūrėjų, 1974–1999 m. vadovas.

Mokslinių tyrimų svarbiausia sritis – elementariųjų dalelių fizika, karo technologijos. Tyrė netampriąją elektronų sklaidą deuteronais, kvantinės elektrodinamikos reliatyvistinius efektus, elektronų lyginumo pažaidą, eksperimentiškai įrodė, kad nukleonai susideda iš kvarkų.

1990 m. Nobelio fizikos premija kartu su Džeromu Friedmanu ir Ričardu Tailoru už novatoriškus giluminės neelastingos elektronų sklaidos nuo protonų ir neutrinų tyrimus, kuri turėjo didelę reikšmę kvarkų modelio fizikoje vystymui.

Mirė nuo kraujoplūdžio, fotografuodamas povandenines olas Vakulos Springso valstybiniame parke.
2007–2008 m. UEFA taurė

**UEFA taurė 2007-2008 m.** – 37-asis UEFA taurės turnyras (50-asis įskaitant ir Mugių taurę). Prasidėjo 2007 m. vasarą.

## Pirmasis atrankos etapas (1/256 finalo)

## Antrasis atrankos etapas (1/128 finalo)

## 1/64 finalo

## Grupių turnyras (1/32 finalo)

**[[UEFA taurė 2007-2008 m.|2007-2008 m. UEFA taurės]] grupių turnyre** dalyvavo 40 komandų, suskirstytų į 8 grupes. Klubai grupėse žaidė po vienerias rungtynes tarpusavyje – dvejas namų aikštėje, dvejas svečiuose. Į tolesnį etapą pateko pirmąsias tris vietas užėmusios komandos. Etapas gali būti prilyginamas 1/32 finalo.

### A grupė

Galutinė lentelė:
# ***' – 12 tšk.
# ***' – 7 tšk.
# ***' – 5 tšk.
#  – 4 tšk.
#  – 0 tšk.

=== B grupė ===


Galutinė lentelė:
# ***' – 10 tšk.
# ***' – 9 tšk.
# ***' – 4 tšk.
#  – 3 tšk.
#  – 2 tšk.

### C grupė

Galutinė lentelė:
# ***' – 10 tšk.
# ***' – 8 tšk.
# ***' – 5 tšk.
#  – 3 tšk.
#  – 1 tšk.

=== D grupė ===


Galutinė lentelė:
# ***' – 10 tšk.
# ***' – 8 tšk.
# ***' – 4 tšk.
#  – 2 tšk.
#  – 2 tšk.

### E grupė

Galutinė lentelė:
# ***' – 9 tšk.
# ***' – 7 tšk.
# ***' – 6 tšk.
#  – 4 tšk.
#  – 3 tšk.

=== F grupė ===


Galutinė lentelė:
# ***' – 8 tšk.
# ***' – 6 tšk.
# ***' – 6 tšk.
#  – 5 tšk.
#  – 0 tšk.

### G grupė

Galutinė lentelė:
# ***' – 9 tšk.
# ***' – 7 tšk.
# ***' – 5 tšk.
#  – 4 tšk.
#  – 3 tšk.

=== H grupė ===


Galutinė lentelė:
# ***' – 12 tšk.
# ***' – 7 tšk.
# ***' – 4 tšk.
#  – 4 tšk.
#  – 1 tšk.

## Šešioliktfinalis

Į šį etapą pateko 24 komandos iš praėjusio etapo ir 8 komandos, užėmusios trečiąsias vietas  grupėse. Burtai surengti taip, kad UEFA taurės grupių nugalėtojai žaidžia su trečiąsias vietas užėmusiomis komandomis, o buvę Čempionų lygos dalyviai – su antrąsias vietas užėmusiais klubais. Komandos iš tos pačios grupės ar šalies tarpusavyje susitikti negali.

## Aštuntfinalis

Į ketvirtfinalį nepateko nė vienas iš 3 Anglijos klubų (tuo tarpu Čempionų lygoje į ketvirtfinalį pateko net 4 Anglijos klubai).

## Ketvirtfinalis

Varžybų debiutantė CF Getafe vos nepateikė sensacijos: pirmosiose rungtynėse žaisdami su turnyro favoritu Bayern Munchen, ispanai išlygino rezultatą paskutinę rungtynių minutę, tačiau atsakomosiose rungtynėse vokiečiai taip pat įmušė įvartį pačioje rungtynių pabaigoje, taip iškovodami pratęsimą, o jo metu taip pat išlygino rezultatą paskutinę minutę ir dėl svečiuose pelnytų įvarčių pateko į pusfinalį.

## Pusfinalis

## Finalas

## Išnašos

## Nuorodos
* UEFA informacija
* RSSSF duomenys
* 
*
Ljanganuko ežerai

**Ljanganuko ežerai** (, ) – bendras 2 ežerų vardas Peru, Ankašo departamente, Andų kalnuose (Baltojoje Kordiljeroje). Lagūna įsiterpusi kalnų slėnyje, apsupta aukštų viršukalnių: Huaskarano, Huandojaus, Pisko, Čopikalkio ir kt. Įeina į Huaskarano nacionalinį parką.

Lagūna sudaryta iš dviejų ežerėlių: Činakoča (*Laguna Chinancocha*) telkšo 3850 m aukštyje, vanduo turkio spalvos, pakrantėse auga *[[polylepis]]* augalų sąžalynai; į rytus nuo jo yra Orkonkoča (*Laguna Orkoncocha*), kuri telkšo 3860 m aukštyje ir yra mažesnė už Činakočą.

## Šaltiniai
Kingstonas prie Halo

**Kingstonas prie Halo** (dažnai trumpinamas kaip **Halas** arba **Halis**) – miestas Anglijoje, rytinėje Jorkšyro dalyje.

## Istorija

Įkurtas Hamberio upės žiočių šiaurinėje pusėje, prie Anglijos rytinės pakrantės, apie 40 km nuo Šiaurės jūros. 700 metų egzistencijos laikotarpiu Halis buvo žinomas kaip prekybos miestas, kariuomenės aprūpinimo atsargomis centras. Taip pat vystėsi žvejyba, pramonė. Miestas buvo stipriai apgriautas antrojo pasaulinio karo metu ir patyrė pramoninį nuosmūkį, tačiau po regeneracijos ir atnaujinimo programos (*The programme of regeneration and renewal*) miesto ekonomika atsigavo.

## Sportas
* Hull City AFC (futbolas)
Kabana

**Kabana** (, ) – miestas Peru, Ankašo departamento šiaurėje. Paljaskos provincijos centras. Kelias į Korongą.

Kabana gyvuoja dar nuo priešinkinių laikų. Oficialiai įkurta 1857 m. sausio 2 d., o nuo 1901 m. tapo provincijos sostine. Apylinkėse gausu archeologinių radimviečių.

1946 m. Kabanoje gimė Peru prezidentas Alejandro Toledo.

## Šaltiniai
Alejandro Toledo

**Alechandras Toledas** (*Alejandro Celestino Toledo Manrique*; g. 1948 m. kovo 28 d. Kabanoje, Ankaše) – Peru ekonomistas ir politikas, 2001–2006 m. Peru prezidentas.

Centristinės partijos *Perú Posible* narys. Savo valdymo laikotarpiu stiprino ryšius su JAV, atliko ekonomines reformas siekiant sumažinti skurdą ir bedarbystę.

|-
Irako–Kuveito karas

**Irako invazija į Kuveitą** arba **Irako–Kuveito karas**  – konfliktas tarp Kuveito ir Irako, kuris sukėlė 7 mėnesių Kuveito okupaciją ir karinį JAV vadovaujamų pajėgų įsikišimą.

1990 m. Irakas apkaltino Kuveitą vagiant naftą per nuožulnų gręžimą, bet kai kurie Irako šaltiniai teigia, kad Sadamas Huseinas nusprendė įsiveržti į Kuveitą likus tik keliems mėnesiams iki karo pradžios ir nurodo, kad režimas jautė griežtą laiko limitą.  

## Eiga
Karas prasidėjo 1990 m. rugpjūčio 2 d., kai Irako armija kirto Kuveito sieną ir pradėjo Kuveito miestų užėmimą. Paskelbta valstybės aneksija, jos valdžia pasislėpė Saudo Arabijoje. Irakiečių armija sunaikino Kuveito laivyną ir raketų paleidimo vietas. 1990 m. rugpjūčio 8 d. Irako parlamentas paskelbė Kuveitą savo provincija. 

Irako vadovas Sadamas Huseinas pasiteisino tuo, kad Kuveitas iš pasienio vagia Irako naftą. JTO saugumo taryba uždėjo embargą prekybai su Iraku, drausdama iš Irako importuoti naftą ir paskelbė agresiją neteisėta.

Vadovaujama JAV atsirado valstybių koalicija, kuri pagal JTO Saugumo Tarybos sprendimą pradėjo ruoštis operacijai „Audra dykumoje“, kurios metu buvo bandoma išlaisvinti Kuveitą. 1991 m. sausio 15 d. Irakui buvo nurodytas terminas iš Kuveito išvesti kariuomenę. Nevykdant ultimatumo sąlygų, JAV pradėjo ginkluotus veiksmus, kurie tęsėsi nuo sausio 17 d. iki vasario 28 d. ir baigėsi Irakui priėmus JTO rezoliuciją. Antskrydžiai prasidėjo vasario 24 d.

## Išnašos
Faktai apie Čaką Norisą

**Faktai apie Čaką Norisą** – žmonių sukurti fiktyvūs, satyriniai „faktai“ apie aktorių Čaką Norisą, perdėtai pabrėžiantys tam tikras jo savybes.

Pavyzdžiui: Visata egzistuoja tik todėl, kad bijo būti vienoje planetoje su Čaku Norisu.

Taip pat egzistuoja tokie satyriniai išgalvojimai ir apie kitus garsius žmones.

## Atsiradimas
Pirmieji faktai apie Čaką Norisą 2005 m. pradžioje atsirado IRC ir tokiose svetainėse, kaip „Something Awful forums“. Konano O’Brajano juokeliai pokalbių laidoje „Late Night su Conan O’Brien“, kuriems pagrindą davė serialas „Volkeris, Teksaso reindžeris“, tapo faktų pradžia.

## Čako Noriso atsakymas
Čakas Norisas į faktus apie save savo internetinėje svetainėje atsakė:

2006 m. kovo 20 d. „Time“ žurnale buvo išspausdintas atsakymas į faktus apie jį, jis pasakė, kad jie „keisti, bet labai populiarūs“ ir pateikė vieną iš jų: „Čakas Norisas gali dalinti iš nulio“.

## Išnašos
Vilniaus kenesa

**Vilniaus kenesa** – karaimų, išpažįstančių karaizmą maldos namai (kenesa) Vilniuje.

Vilniaus kenesa buvo pradėta statyti 1911 m., 1911 m. spalio 30 d. buvo pašventintas kertinis akmuo. Architektas Michailas Prozorovas. Per dvejus metus iškilo sienos ir buvo uždengtas stogas, tačiau prasidėjus Pirmajam pasauliniam karui, kenesos statybos darbai buvo nutraukti. Kenesos statyba buvo atnaujinta 1921 m. ir 1923 m. rugsėjo 9 d. Vilniaus kenesa buvo pašventinta. Sovietų okupacijos metu 1949 m. ji buvo uždaryta, joje įkurtas trestas, vėliau – geodezijos tarnybos archyvas, gyveno žmonės. 1989 m. Vilniaus kenesa buvo grąžinta karaimų bendruomenei. 1993 m. po remonto vėl pašventinta.

Kenesa pastatyta maurišku stiliumi pagal architekto Michailo Prozorovo projektą. Viduje kenesa padalinta į tris dalis: pagrindinę maldų salę vyrams, galeriją moterims ir vidurį. Prie rytų sienos yra mauritaniškas echalas. Vilniaus kenesa – pati naujausia Lietuvos kenesa.

## Nuorodos
* Karaimų kenesos Lietuvoje
Adomo Mickevičiaus paminklas Vilniuje

**Adomo Mickevičiaus paminklas Vilniuje** – paminklas, pastatytas 1984 m. pietinėje dalyje skvero, esančio prie šv. Onos bažnyčios varpinės bei Bernardinų bažnyčios Maironio gatvėje, netoli Vilnelės upės.

Paminklo autorius – Lietuvos menininkas skulptorius Gediminas Jokūbonis, architektas – Vytautas Čekanauskas. Paminklo atidarymas įvyko 1984 m. balandžio 18 d. Iškaltas iš granito, atvežto iš Voluinės.

Paminklas pastatytas ant bazalto plytelėmis grįstos aikštelės. Link jos veda trys takeliai ir bazaltiniai laipteliai. Paminklo kompoziciją sudaro monumentali apvali skulptūra ant neaukšto (0,57 m) stačiakampio postamento su užrašu lietuvių kalba „Adomas Mickevičius“. A. Mickevičiaus figūra (4,5 m aukščio) susimąsčiusi žvelgia į miestą, atsirėmusi į perskeltą į dvi dalis ir kiek pasislinkusią koloną. Dvi kolonos dalys simbolizuoja poeto gyvenimą tėvynėje ir svetur, bei kartu jo priklausymą dviem – lietuvių ir lenkų – kultūroms.

Skulptorius G. Jokūbonis poetą nusprendė pavaizduoti užmerktomis akimis, parimusį ant perskeltos kolonos, visą dėmesį stengtasi sutelkti „į tarsi norintį prabilti poeto veidą“. Taip pat skulptūroje bandyta atspindėti A. Mickevičiaus asmens savybes, įkūnyti įkvėpimo akimirką jį apėmusią ramią didybę. Teigiama, kad veido bruožus kontrastingai išryškino nupoliruotas akmens paviršius, sudarytas minkštumo įspūdis.

1996 m. prie paminklo pridėta nepabaigta Henriko Kunos (*Henryk Kuna*) plokštė. Tenai taip pat yra 6 plytos (iš 12 planuotų). Jos rodo scenas iš „Vėlinės“: „Pas Senatorių“, „Pikto pono šmėkla“, „Konrado ciklas“, „Kapinėse“, „Konrado susitikimas su kun. Petru“, „Kelias į tremtį“. Plytos su paminklu sudaro vieną kompoziciją.

## Taip pat skaitykite
* Adomo Mickevičiaus paminklas Vilniuje (Pronaška)

## Išnašos

## Nuorodos
PFM-1

**PFM-1** () – TSRS priešpėstinė fugasinė kasetinė mina plastikiniu korpusu. NATO vadinama „žaliąja papūga“ () arba „mina peteliške“ (). Ši mina panaši į JAV armijos naudotą miną BLU-43, bet skiriasi sprogstamoji medžiaga.

## Pagaminimas ir veikimas
Miną sudaro asimetriškas korpusas iš mažo tankio plastiko, kuriame yra sprogstama medžiaga. Jos centre yra aliumininis detonatorius. Įjungta mina pradeda veikti po 1-40 minučių, ir per tą laiką jas galima išmėtyti iš oro.

Plastiko deformacija (pvz., užmynus kareiviui) sukelia detonaciją ir sprogimą. Dažniausiai jai sprogus kareivis nenukaunamas, tačiau reikia amputuoti koją. Mažiems vaikams šios dažnai mirtinos.

Minos gaminamos įvairių spalvų, daugiausia žalios ar rudos, taip pat mėlynos, raudonos, juodos ir baltos. Yra žinių apie minas su simboliu **PFM-1S**, kuri susinaikina praėjus tam tikram laikui, paprastai nuo 1 iki 40 valandų (80 % tokio tipo minų susinaikina po 40 valandų). Užtaisytų minų išminuoti neįmanoma.

Minos gali būti išmėtytos iš oro ar pėstininkų. Jų mėtymui iš sraigtasparnių naudojamos kasetinis barstytuvas KSF-1S, kuriame telpa 64 minos, tuo pačiu metu naudojamas elektrinis padavėjas EKV-30M.

## Panaudojimas kare

PFM-1 buvo naudojama TSRS kare per Tarybinės armijos intervenciją į Afganistaną 1979–1989 m., daugiausia siekiant sulaikyti partizanus, kurie norėjo papulti į draudžiamas vietas. 10-ame dešimtmetyje tokias minas Rusijos kariuomenė naudojo Kaukazo konflikte Čečėnijoje. Jos naudotos Armėnijoje, Azerbaidžane, dabar naudojamos Ukrainos kare. Užregistruotas tokių minų naudojimas Irako ir Somalio konfliktuose.

Dažnai tokių minų aukomis tapdavo civiliai. Vienu nelauktų tokių minų naudojimo efektų buvo didelis nukentėjusių vaikų skaičius. Dėl neįprastos išvaizdos ir ryškios spalvos vaikai dažnai jas palaikydavo žaislais, rinkdavo ir žaisdavo su jomis, o susinaikinančios minos (PFM-1S) dažnai susprogdavo visai netikėtai.

Daugiausia dėl to PFM-1 minos tapo pagrindiniu Tarptautinės kampanijos uždrausti priešpėstines minas tikslu. Kampanija nedavė norimų rezultatų, nes Rusija nepasirašė 1997 m. Otavos sutarties, draudžiančios gaminti tokias minas, todėl jų armija toliau turi tokias minas. Šios sutarties nepasirašė ir JAV (gaminančios panašias BLU-43 minas), Kinijos Liaudies Respublika.

## Nuorodos
* Minos PFM-1 nuotraukos ir specifika
* Organizacijos War Child International minos nuotrauka 
* Tarptautinės Kompanijos siekiančios uždrausit prieš pėstininkų minas internetinė svetainė
Prekybos balansas

**Prekybos balansas** – šalies eksportuojamų ir importuojamų prekių vertės skirtumas. Prekybos balanso deficitas atsiranda tada, kai importo vertė viršija eksporto vertę, o perteklius, kai eksporto vertė viršija importo vertę. Šis rodiklis turi didelę įtaką valiutos svyravimams. Didėjant eksporto paklausai, didėja šalies valiutos paklausa. Didėjant importo paklausai, didėja šalies valiutos pasiūla. Prekybos deficitas ar perteklius gali sudaryti prielaidų šalies valiutai nuvertėti ar brangti.

## Prekybos balanso apskaičiavimas
Prekybos balansas apskaičiuojamas skaičiuojant faktiškai įvežtas ir išvežtas prekes ir paslaugas. Prekybos balansas gali būti apskaičiuotas atskirai valstybei ar jų grupei. Dažniausiai pateikiami duomenys už metus, ketvirčius, mėnesius.

## Prekybos balanso ir valiutų sąsajos
Šalies prekybos balansas yra susijęs su valiutos kurso pokyčiais. Jei prekybos balansas ilgą laiką būna neigiamas, valiutos kursas turi kristi tiek, kad valstybės ūkis taptų konkurencingesnis. Tačiau valiutos kursas gali nepakisti, jei neigiamas prekybos saldo bus padengtas iš kitur gautomis lėšomis: paskolomis, užsienio pagalba, turizmo pajamomis, užsienio bendrovių dividendais, užsienio investicijomis, užsienyje uždirbtais pinigais.

## Išnašos
Ežiukas rūke

**Ežiukas rūke** () – Jurijaus Noršteino animacinis filmas. Sukurtas „Sojuzmultfilm“ studijoje 1975 m.

1976 m. animaciniam filmui pirmą kartą buvo suteiktas prizas pasauliniame animacinių filmų festivalyje Biškeke bei vaikų ir jaunimo filmų festivalyje Teherane.

2003 m. „Ežiukas rūke“ pripažintas geriausiu visų laikų ir tautų animaciniu filmu pagal įvairių šalių 140 kino kritikų ir animatorių apklausą.

## Siužetas

Vakarais Ežiukas vaikščiodavo pas Meškiuką į svečius gerti arbatos ir skaičiuoti žvaigždžių. Į dešinę nuo kamino žvaigždės priklausė Meškiukui, į kairę – Ežiukui. Bet kartą mažajam keliauninkui baisokame miške pilname realių ir fantastiškų gyvių kelią pastojo rūkas…

## Įgarsintojai
* Aleksejus Batalovas – Pasakotojas
* Marija Vinogradova – Ežiukas
* Viačeslavas Nevinas – Meškiukas

## Nuorodos
Žiūrėti originalo k.

## Šaltiniai
Borisas Gromovas

**Borisas Gromovas** (, g. 1943 m. lapkričio 7 d. Saratove, Rusija) – Rusijos karo ir politikos veikėjas, generolas-pulkininkas.

## Biografija

Baigė elitinę Peterburgo Aleksandro Suvorovo kadetų mokyklą, Maskvos Michailo Frunzės karo akademiją, taip pat – Generalinio štabo akademiją.

Per Tarybinės armijos intervenciją į Afganistaną 1979–1989 m. tris kartus vadovavo tarybiniam ekspediciniam korpusui (1980–1982 m., 1985–1986 m., 1987–1989 m.), vadovavo armijos išvedimui iš Afganistano.

Buvo paskutinis tarybinės armijos žmogus, 1989 m. vasario 15 d. kirtęs TSRS ir Afganistano sieną per taip vadinamą „Draugystės tiltą“ ant Amu-Darijos upę. Už nuopelnus apdovanotas Tarybų Sąjungos didvyrio medaliu.

Po karo Afganistane tapo Tarybų Sąjungos komunistų partijos Centro Komiteto vicepirmininku. Vėliau tapo Rusijos pirmuoju Gynybos Ministerijos vadovu. 1994 m. išėjo į atsargą ir gretai tapo Vidaus reikalų ministerijos ministru. 1995 m. ir 2003 m. buvo išrinktas deputatu į Rusijos Valstybės Dūmą, nuo „Vieningoji Rusija“ partijos, bet mandato atsisakė. 2000 m. ir 2003 m. išrinktas Maskvos srities gubernatoriumi (2003 m. surinko 83 proc. balsų).

## Nuorodos
* Boriso Gromovo internetinė svetainė ;
* Maskvos srities gubernatoriaus internetinė svetainė.
Volkeris, Teksaso reindžeris

**Volkeris, Teksaso reindžeris** (), taip pat žinomas kaip „Kietas Volkeris“ – teisingumas teksasietiškai) – 1993–2001 m. filmuotas amerikiečių serialas (sugrįžimas 2021 m. sausio 21 d.). Lietuvoje šis serialas anksčiau rodytas per TV3 ir LRT televiziją. Nuo 2012 m. balandžio 2 d. iki 2025 m. vasario 11 d. serialas buvo transliuojamas per LNK televiziją. Nuo 2025 m. vasario 12 d. jau nebetransliuojamas per LNK televizija. Nuo 2025 m. kovo 28 d. iki 2025 m. rugpjūčio 29 d. serialas buvo transliuojamas per TV3 televiziją, o nuo 2025 m. rugsėjo 1 d. jau nebetransliuojamas per TV3 televiziją. Nuo 2025 m. lapkričio 17 d. serialas jau dabar yra transliuojamas per TV6.  

## Siužetas

Kiekviena serija parodo atskirą pasakojimą, todėl jas galima žiūrėti atskirai ir ne iš eilės. Teksaso policijai pranešama apie veikiančią nusikalstamą grupuotę, kurios Volkeris, Teksaso reindžeris, ieško, suranda ir sulaiko. Dažniausiai jam reikia susidurti su žmonių jausmais, abejingumu, išankstinėmis nuostatomis, baime. Jis stengiasi pakeisti žmonių mąstymą, ne tik pagauti nusikaltėlius. Kartais jo draugai papuola į pinkles, tada jis juos vaduoja. Sulaikydamas visada su jais susimuša. Muštynėse jis niekada nenaudoja ginklo, tik kojas. Taip pat jis įkuria kovos mokyklą, vadovauja vaikų stovyklai, pavaduoja mokytoją, į namus paima sergantį vaiką.

## Vaidina
* Chuck Norris – Kordelis Volkeris (1993-2001)
*Jared Padalecki - Kordelis Volkeris (2021)
* Clarence Gilyard – Džeimsas Traivetas
* Sheree Vilson – Aleks Keihil
* Noble Willingham – Si Di Parkeris
* Nia Peeples – Sidni Kuk
* Judson Mills – Frensis Geidžas
* Marco Sanchez – Detektyvas Karlosas Sandovalas
* Jimmy Vlcek – Trentas Malojus
Jawa

**JAWA** – motociklas, gamintas buvusioje Čekoslovakijoje bei gaminamas dabartinėje Čekijos respublikoje.

Pirmasis JAWA motociklas pasirodė 1929 m. Jį sukūrė Čekijos karo pramonininkas Frantisek Janeček, kuris tuo metu norėjo paįvairinti savo gamyklos prekių asortimentą. Janeček nutarė toliau tęsti motociklų gamybą, nors tuo metu Čekijoje jau buvo 21 motociklų gamykla.

## Naujesnės Jawa motociklų markės

! Modelis
! Gaminimo metai
|-----
| Jawa 125 Dakar, Dendy, Sport
| 2005
|-
| Jawa 250
| 1972-1975
|-----
| Jawa 250 California
| 1970-1973
|-
| Jawa 250 Master Tempo
| 1997-2001
|-----
| Jawa 330 STYLE
| 1996
|-
| Jawa 350
| 1970-1980
|-----
| Jawa 350 California
| 1970-1973
|-
| Jawa 350 Chopper
| 1995-2001
|-----
| Jawa 350 Style 
| 1997-2001
|-
| Jawa 350 TRAMP
| 1997-2001
|-----
| Jawa 350 TS
| 1987-1992
|-
| Jawa 350 tip 634,6
| 1981-1983
|-----
| Jawa 350 tip 638,5
| 1984-1986
|-
| Jawa 500 ROBBY
| 2005
|-----
| Jawa 500 R
| 1987
|-
| Jawa 593 Enduro City/Sport
| 1996
|-----

|}

## Galerija

Image:Jawa_350.jpg
Image:Jawa-1.jpg
Image:Jawa-2.jpg
vaizdas:Jawa_Typ353_249ccm_1956.jpg|Jawa 353 (1956)
vaizdas:Jawa_344ccm_1958.jpg|Jawa (1958)
vaizdas:Jawa_600ccm_1962_1.jpg|Jawa 600 (1962)
Image:Jawa 750 (2).jpg|Jawa 750 (1935)
Subrahmanyan Chandrasekhar

**Subrahmanjanas Čandrašekharas** (, , 1910 m. spalio 19 d. Lahoras – 1995 m. rugpjūčio 21 d. Čikaga) – JAV astrofizikas, Nobelio fizikos premijos laureatas. Jo vardu pavadinta Čandrasekaro riba.

## Biografija

Gimęs 1910 m. Čandra iki dvylikos metų nelankė mokyklos (buvo mokomas namie).

1930 m. baigė Madraso universitetą (Indija), 1930–1933 m. studijavo Kembridžo universitete (Didžioji Britanija). 1933–1937 m. šio universiteto Švč. Trejybės koledžo bendradarbis, nuo 1937 m. Čikagos universiteto Jorko astronomijos observatorijos darbuotojas, 1938 m. profesorius.

Antrojo pasaulinio karo metu buvo pakviestas dalyvauti Manhatano projekte atominei bombai kurti, tačiau jo politinio patikimumo tikrinimai užtruko pernelyg ilgai. Vietoj to, profesorius užsiimė balistika, paskelbė tokių darbų kaip *Optimalus aukštis 105 mm sviediniui susprogdinti* (ir tai buvo dukart aukščiau nei įprasta) 

1952–1971 m. žurnalo „Astrophysical Journal“ vyr. redaktorius.

1944 m. Londono karališkosios draugijos, 1955 m. JAV nacionalinės mokslų akademijos narys.

Svarbiausi darbai iš žvaigždžių sandaros:
* Baltųjų nykštukių teorija: „Žvaigždžių struktūros tyrimo įvadas“ (*An Introduction to the Study of Stellar Structure*) 1939 m.,
* Žvaigždžių dinamika: „Žvaigždžių dinamikos dėsniai“ (*Principles of Stellar Dynamics*) 1942 m.,
* Spinduliuotės pernašos žvaigždžių ir planetų atmosferose: „Spinduliuotės pernaša“ (*Radiative Transfer*) 1950 m.
* Juodųjų skylių matematinė teorija: „Matematinė juodųjų skylių teorija“ (*Mathematical Theory of Black Holes*) 1983 m.

Vedęs, sakosi esąs dėkingas savo žmonai Lalitha Doraiswamy už „kantrų supratimą, palaikymą ir padrąsinimą“.

## Įvertinimas

Jo garbei kosminė rentgeno spindulių observatorija 1999 m. pavadinta „Čandra“. 1967 m. Nacionalinis mokslo medalis. 1984 m. Londono karališkosios draugijos medalis. 1983 m. gavo Nobelio fizikos premiją už teorines ir eksperimentines fizikinių procesų svarbos žvaigždžių struktūroje ir evoliucijoje studijas.

## Šaltiniai
Georges Charpak

**Žoržas Šarpakas** (, g. 1924 m. rugpjūčio 1 d. Dubrovica, Lenkija, dab. Ukraina) – prancūzų fizikas, Nobelio fizikos premijos laureatas.

## Biografija

1931 m. šeima iš tuometinės Lenkijos emigravo į Prancūziją. Už dalyvavimą Pasipriešinime 1943 m. suimtas Viši vyriausybės, o 1944-1945 m. kalėjo Dachau koncentracijos stovykloje. Baigė Monpeljė licėjų, 1945 m. įstojo į vieną prestižiškiausių Prancūzijoje inžinerinę Šachtų mokyklą (*École des Mines*). Ją 1948 m. baigė bakalauro laipsniu ir pradėjo dirbti Nacionaliniame mokslo tyrimų centre. 1954 m. Prancūzijos kolegijoje įgijo filosofijos daktaro laipsnį. Dirbo Frederiko Žolio-Kiuri laboratorijoje, 1959-1991 m. Europos branduolinių mokslinių tyrimų centre (CERN) Ženevoje.

Svarbiausios darbų kryptys – greitintuvų įrangos ir elementariųjų dalelių detektorių tobulinimas ir kūrimas. Šie darbai padėjo išplėtoti elementariųjų dalelių fiziką. 1968 m. sukūrė kompiuterizuotą daugiavielę proporcingąją kamerą, galinčią užregistruoti iki 1 mln. dalelių per sekundę; ji pritaikyta medicinoje, biologijoje, pramonėje.

Prancūzijos mokslų akademijos narys (1985 m.). 1992 m. Nobelio fizikos premija už dalelių detektorių išradimą ir vystymą, būtent už daugiavielę proporcingąją kamerą.
Matematinė struktūra

**Matematinė struktūra** - aibė arba kelios aibės, sudarytos iš susijusių matematinių objektų, tokių kaip poaibiai, poaibių aibės, operacijos ir ryšiai, kurie visi turi atitikti įvairius reikalavimus (aksiomas). Matematinės struktūros gali būti: algebrinės struktūros, topologinės, metrinės struktūros (geometrijos) ir kitos.

Kartais su aibe gali būti susietos daugiau nei viena struktūros. Tai leidžia jas tyrinėti giliau. Pavyzdžiui, išrikiavimas (aibės elementų) gali indukuoti topologiją. Dar vienas pavyzdys – jei aibė turi topologiją ir tuo pat metu yra grupė, ši aibė tampa topologine grupe.

Matematikus ypač domina atvaizdžiai tarp aibių, kurie išsaugo aibių ir operacijų struktūras. Vienas iš pavyzdžių yra homomorfizmas, išsaugantis algebrines, homeomorfizmas, išsaugantis topologines, difeomorfizmas, išsaugojantis diferencijuojamų aibių struktūras.

## Pavyzdžiai: realieji skaičiai
Realiųjų skaičių aibėje galima apibrėžti įvairias struktūras:
* Rikiavimas: kiekvienas skaičius yra vienu arba daugiau mažesnis nei kiekvienas kitas skaičius.
* Algebrinė struktūra: įvestos daugybos ir sudėties operacijos, kurios paverčia tą aibę lauku.
* Matas: realiųjų skaičių intervalai turi tam tikrą ilgį, kuris gali būti aprašytas, pavyzdžiui, Lebego matu.
* Metrinė struktūra: yra įvesta atstumo tarp taškų sąvoka.
* Euklidinė geometrinė struktūra: plokščia metrinė struktūra.
* Topologinė struktūra: tai sąvoka, apibūdinanti atviras aibes.

## Taip pat skaitykite
* Abstrakti struktūra

## Šaltiniai